Unlimited [Suspense Book] ↠ Mademoiselle Christina - by Mircea Eliade ñ
June 01, 2019 June 01, 2019 Mircea Eliade
Sep 15, 2019 - 16:37 PM
Wooden by Mircea Eliade Hallo daar… – Corporate Social Responsibility News South Africa
in Corporate, Editor's Pick, South Africa
Die eerste opwindende brokkie nuus is dat ons ‘n tweetalige weergawe van Corporate Social Responsibility News South Africa van stapel gestuur het. Van ons artikels is nou ook in Afrikaans beskikbaar. Click here to read further in English.
Ek is doodseker dat alles vooruit beplan en georganiseerd is vir 2020 en dat julle regstaan om ‘n groot impak te maak, want dit is wat KSB (Korporatiewe Sosiale Belegging) doen. Ons is hier om saam te werk met julle om ongelooflike resultate te lewer. Ek wens julle almal die beste toe vir die jaar wat voorlê. As dit wil voorkom of die mure inmekaar sak, of die mat onder jou begin uitskuif – hou moed. Ek hanteer daardie oomblikke van teleurstelling, of verwarring of om oorwerk te wees deur dit in die hande van die Here te plaas.
As iemand nee sê vir iets wat ek voorstel, bedank ek hulle en ek gaan voort. Dit is die Here wat my lei, dus hoef ek niks te vrees en oor niks omgekrap te wees nie. In die Bybel het Petrus die onmoontlike gedoen toe sy oë op die Here was. Toe hy fokus verloor, deur na sy eie situasie te kyk het hy begin sink. Dit is hoe dit vir ons almal is wat bely dat ons Jesus volg.
Daarby gesê, ek is mal oor my werk! Wat kan nou lekkerder wees as om aan die verligting van armoede deur ontwikkeling te werk? Om maatskappye te betrek wat opreg die nasie wil ophef, tesame met NROs wat dieselfde doel het? Elke dag ontmoet ek die ongelooflikste mense, en ek word onophoudelik gestimuleer en verryk deur die uitdagings, die kreatiwiteit, die fasade teenoor die realiteit, die kosbaarhed en die mislukkings – en die bereidwilligheid van Suid-Afrikaners om aan te hou probeer. Ons gee nooit op nie. As nasie is ons sin vir verantwoordelikheid ongekent om al ons mense op te hef.
Groei in die sektor
CSRNEWSSA het nog altyd goeie wense tydens die feestyd ontvang. Die afgelope Desember het die getal goeie wense meer as verdubbel, wat op sig self aansporing is. Dié boodskappe het gepraat van mense wat ‘n verskil wil maak, van maatskappye wat hulle verbind om hulle sosiale verantwoordelikheidsprojekte te verbreed, en van ‘n gretigheid om te leer en om saam te werk.
Dis ‘n wesenlike verandering! Toe ons in 2013 op die been gebring is, was dit slegs die groot maatskappye wat hierdie taal gepraat het – en dit was hoofsaaklik grootpraat. Wat ons nou sien is ‘n vergroting van die konsep, en in sommige gevalle – nie almal nie – ‘n dieper verbintenis om dit ‘n werklikheid te maak.
Ek is geamuseerd, maar nogtans bly om te sien dat baie van die beelde en frases wat by ons oorsprong gekry het, oor die jare verskyn het in die jaarverslae en PR-boekies van party van ons maatskappye. Dit beteken dat iemand begin dink het oor hierdie kwessies. KSB-kwessies raak nou hoofstroom-kwessies. En dit pas ons!
Planne vir die jaar wat voorlê:
Die Suid-Afrikaanse Befondsingsverslag
Ons beplan om ‘n nasionale Suid-Afrikaanse Befondsingsverslag saam te stel wat presies sal vasstel wát deur Suid-Afrikaanse maatskappye bestee is aan KSB-projekte, in watter gebiede, deur wie, en aan wie – deur middel van die Great Funders’ Conference. Dié verslag is gebore uit ons eie ervarings na die onlangse 2019 Funders’ Conference. Ons het agtergekom dat groot geld beskikbaar is, maar dat baie min van die NROs dit ontvang het. Wat is die rede daarvoor? Die geld is beskikbaar, maar dit blyk dat dit aanhoudend na slegs ‘n handjievol groot NROs gekanaliseer is. Daar is ‘n menigte verdienstelike projekte wat telkens ongesiens bly.
Waar lê die probleem? ‘n KSB-bestuurder het die spyker op die kop geslaan toe sy sê, “Dit is dikwels die geval dat ons geld wil bestee, maar sodra die idee by die raadsaal kom, sterf dit.” Ek weet presies wat sy bedoel – dis raadsaal-politiek. Ons besef dat daar steeds ‘n Berlynse muur bestaan – die Berynse muur van die raadsaal. ‘n Verdeeldheid bestaan tussen ons KSB-bestuurders en hulle raadsaal, en ons moet die rede daarvoor verstaan.
Vervolgens sal ons Vrydae@5 bekendstel. Daar sal elke Vrydagmiddag ná werk kort, vermaaklike bymekaarkomste van KSB-spelers wees. Daar kan ons netwerk en die brandende probleme bespreek wat KSB raak – sake soos raadsaal-politiek, rassisme (ja, dis ‘n werklikheid), en ander kwessies wat struikelblokke is in die pad van KSB.
Vrydae@5 is gratis. Dit begin om 5 and maak teen 6:30 klaar. Die eerste een is op 3 April 2020. Let op vir ‘n vriendelike herinnering. Slegs om te netwerk sal reeds van hierdie geleentheid ‘n hoogtepunt maak.
2020 sal die vierde jaar wees wts ons gasheer speel vir The Great Funders’ Conference, ons prestigegeleentheid waar ons skenkers en NROs bymekaarbring om ontwikkeling, befondsing en toekomsplanne te bespreek.
Konferensiekostes het gestyg. Daar word deesdae ZAR8000 betaal vir ‘n tweedagbymekaarkoms. Dis wat ‘n goeie rekenaar of ‘n halwe Apple Mac sal kos – wie kan dit nou bekostig? Definitief nie die meeste van ons NROs nie. Ons moet die NROs aanboord kry by hierdie konferensies, want die hupstoot wat hulle aan uitsig en bedrywighede gee, is onmeetbaar.
Om daardie rede bly die 2020 konferensiekostes wat dit was in 2019 – ZAR3980, insluitend BTW. Boonop beperk ons die aantal kaartjies beskikbaar tot 50. Hier is wat julle kan verwag:
Datum: 23 – 24 September 2020.
Lokaal: Kaapstad Dis al wat ons tans kan bevestig, maar Weskaap, hier is ‘n geleentheid.
Opwindwende bonus: Hierdie jaar word die tweedagbymekaarkoms gevolg deur ‘n een-dag: Women in CSI Summit.
Lokaal: Kaapstad – soos bogenoemd
Prys: Slegs ZAR980 as julle die Funders’ Conference bygewoon het. Andersins, ZAR1980.
Dis amper tyd vir die Conference Super Sale Special – trek voordeel uit die 20% korting op die prys van ZAR3980, en betaal slegs ZAR3184. Dis ‘n besparing van amper ZAR796. Die Conference Super Sale sal slegs vir 7 dae beskikbaar wees. Kyk uit daarvoor hierdie komende maand. As jy oortuig is dat hierdie konferensie jou werk sal verbeter (dit sal, of jy deel is van ‘n NRO of van ‘n maatskappy), en jy vroegtydig reelings kan tref, maak so. Dis ‘n besparing wat jy nie moet misloop nie.
Wat van belang is, is dat een van die maatskappye wat verlede jaar se konferensie bygewoon het, gratis opleiding aangebied het aan NROs wat dié konferensie bywoon. NROs, dis hoe julle ‘n hupstoot gee aan professionalisme en netwerk – deur voordeel te trek uit geleenthede wanneer hulle aangebied word. Vir meer inligting, raadpleeg die konferensie se registrasievorm.
GAP, ons Jeugvrywilligheidsprogram vir ons werklose jeug
Laastens… Ons het ‘n nuwe volhoubaarheidsmodel van stapel gestuur vir ons eie besigheid, waarin ons ‘teruggee’ ingebou het as deel van die struktuur van ons bedrywidghede. Dit bestaan uit twee aspekte:
GAP, ons Jeugvrywilligheidsprogram, waar CSRNEWSSA die salarisse dek van studente wat ‘n oorbruggingsjaar neem ons in ‘n plaaslike NRO te werk.
Die 10% afslag wat ons aan maatskappye bied wat derdepartye na ons toe verwys vir ons KRB- dienste, indien die dienste ‘n waarde het van ZAR10 000 of meer.
Die tweede inisiatief sal dit moontlik maak vir ons om die eerste een te befonds. Dis hoe ons die vergete NROs ontwikkel en matrikulante van hulle rusbanke afkry en in ’n produktiewe werksrigting stuur– ten minste vir ‘n tydperk.
Ten slotte: In een van sy boeke sê Carl Newport, “Do it so well that they simply can’t ignore you.” Laat dit ons leuse vir 2020 wees. Te midde van soveel middelmatigheid, laat ons bekendstaan vir verbintenis, ons egtheid met mense en ons aandag aan detail.
Ek sien daarna uit in 2020 om met julle kontak te maak!